stanford-oval/wikipedia huggingface dataset:
พุ่ม สาคร
ประวัติ > บั้นปลายชีวิต

นายพุ่มสกี้ ได้กลับเมืองไทยอีกครั้งหนึ่ง ภายหลังจากที่ พระเจ้าวรวงศ์เธอพระองค์เจ้าจุลจักรพงษ์ได้ทรงเสนอเรื่องขอเปลี่ยนสัญชาติให้ นายพุ่มสกี้ กลับมาเป็นคนไทยอีกครั้งหนึ่งเป็น นายพุ่ม สาคร การจากเมืองไทยไปถึง 33 ปี ทำให้นายพุ่ม สาคร ตื่นตาตื่นใจเป็นอันมากที่ ได้กลับมาเห็น บ้านเกิดเมืองนอนของตนอีก การกลับมาในครั้งนั้น ก็เป็นที่กล่าวขวัญของคนไทยมาก จอมพล ป. พิบูลสงคราม ได้เชิญ และ ขอร้องนายพุ่ม สาคร ให้เป็นอาจารย์สอนในโรงเรียนเสนาธิการทหารบก ให้ยศพันโททหารประจำกองทัพไทย แต่ว่านายพุ่ม สาคร ตอบปฏิเสธ ต่อมาจึงได้เดินทางกลับประเทศอังกฤษ พร้อมกับการเสด็จกลับของพระเจ้าวรวงศ์เธอ พระองค์เจ้าจุลจักรพงษ์ ไปพำนักอยู่ที่บ้านพักเทรเดซี่ของ พระองค์เจ้าจุลจักรพงษ์ ซึ่งตั้งอยู่ที่เมืองบอดมินห์ ประเทศอังกฤษ
นายพุ่มถึงแก่กรรมเมื่อวันที่ 20 พฤศจิกายน พ.ศ. 2490 เมื่ออายุ 64 ปี ด้วยอาการหัวใจวาย ขณะที่พระองค์เจ้าจุลจักรพงษ์ เสด็จไปที่ประเทศสหรัฐอเมริกา ศพของนายพุ่ม สาคร ยังคงฝังอยู่ ณ สุสานใกล้บ้าน ของ พระองค์เจ้าจุลจักรพงษ์
สมเด็จเจ้าฟ้าชายจักรพงษภูวนารถและนายพุ่ม เมื่อเข้าประจำโรงเรียนเสนาธิการ
นายพุ่ม สาคร กลับประเทศไทยอีกครั้ง หลังจากไปถึง 33 ปี
จอมพล (ประเทศไทย)

สำหรับความหมายอื่น ดูที่ จอมพล
| จอมพล  |
| --- | --- |
อินทรธนูจอมพลไทย
ธงหมายยศจอมพลไทย
ประเทศ:  ไทย
สังกัต: กองทัพบกไทย
ระดับยศ: ยศห้าดาว
เทียบยศเนโท: OF-10
สถาปนา: พ.ศ. 2431
ยศที่สูงกว่า: จอมทัพ
ยศที่ต่ำกว่า: พลเอก
ยศที่คล้ายคลึง: จอมพลเรือ (ทร.) จอมพลอากาศ (ทอ.)
จอมพล เป็นยศทหารชั้นสูงสุดของกองทัพไทย โดยมียศที่เทียบเท่ากันของทั้งสามเหล่าทัพ ได้แก่ จอมพล (ทหารบก) จอมพลเรือ (ทหารเรือ) และจอมพลอากาศ (ทหารอากาศ) (ตามพระราชบัญญัติยศทหาร พ.ศ. ๒๔๗๙) โดยเป็นยศสูงกว่าพลเอก และเป็นรองแต่เพียงจอมทัพไทยเท่านั้น (จอมทัพเป็นตำแหน่งมิใช่ยศทางการทหาร จอมทัพไทยทรงดำรงยศ จอมพล จอมพลเรือ และ จอมพลอากาศ)
ปัจจุบัน ผู้บัญชาการทหารสูงสุด ผู้บัญชาการเหล่าทัพ ปลัดกระทรวงกลาโหม ได้รับเงินเดือนอัตราพลเอกพิเศษ
ประวัติ

ยศจอมพลในประเทศไทยมีขึ้นในสมัยพระบาทสมเด็จพระมงกุฎเกล้าเจ้าอยู่หัว ทรงพระราชดำริตามแบบธรรมเนียมทหารในต่างประเทศ โดยทรงพระกรุณาโปรดเกล้าฯ พระราชทานยศจอมพลแก่ สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช จเรทหารทั่วไป เป็นพระองค์แรก ต่อมาได้โปรดเกล้าฯ พระราชทานยศจอมพลแก่ พระเจ้าบรมวงศ์เธอ กรมหลวงนครไชยศรีสุรเดช เสนาบดีกระทรวงกลาโหม และสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ เสนาธิการทหารบก และพระราชทานยศจอมพลเรือแก่ สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสนาบดีกระทรวงทหารเรือ ต่อมาเมื่อโปรดเกล้าฯ ให้เจ้าฟ้าบริพัตรสุขุมพันธุ์ ทรงย้ายมาเป็นเสนาธิการทหารบก ก็ทรงพระกรุณาโปรดเกล้าฯ พระราชทานยศจอมพลให้ด้วย
ภายหลังการเปลี่ยนแปลงรูปแบบการปกครอง มีการปรับสายการบังคับบัญชาทหาร จากกองทัพน้อย กองพล กรม กองพัน เหลือเพียงระดับกองพัน จึงไม่มีการพระราชทานยศจอมพล จนกระทั่งหลังสงครามโลกครั้งที่สอง ได้มีการขอพระราชทานยศจอมพล จอมพลเรือ และจอมพลอากาศ ให้แก่ผู้ดำรงตำแหน่งผู้บัญชาการทหารสูงสุด และ ยศจอมพลให้แก่ผู้บัญชาการทหารบก ยศจอมพลเรือแก่ผู้บัญชาการทหารเรือ และยศจอมพลอากาศแก่ผู้บัญชาการทหารอากาศ และต่อมาได้มีการขอพระราชทานยศจอมพลสามเหล่าทัพให้เฉพาะผู้ที่ดำรงตำแหน่งผู้บัญชาการทหารสูงสุดเพียงตำแหน่งเดียว
นายทหารผู้ได้รับพระราชทานยศจอมพลคนสุดท้าย คือ จอมพล ประภาส จารุเสถียร เมื่อ 1 มิถุนายน พ.ศ. 2516 ภายหลังเหตุการณ์ 14 ตุลาคม 2516 เป็นต้นมา ก็ไม่มีการแต่งตั้งยศจอมพลอีกเลย มีเพียงแต่งตั้งยศ พลเอก พลเรือเอก พลอากาศเอก สามเหล่าทัพ ซึ่งได้โปรดเกล้าฯ พระราชทานแก่ผู้บัญชาการทหารสูงสุดของไทย, ปลัดกระทรวงกลาโหม รวมถึงการพระราชทานยศแบบพิเศษ เช่น พลเอก เปรม ติณสูลานนท์ เมื่อเดือนกรกฎาคม พ.ศ. 2529 ขณะที่พลเอกเปรมฯ ดำรงตำแหน่งนายกรัฐมนตรีและรัฐมนตรีว่าการกระทรวงกลาโหม, พลเอก ชาติชาย ชุณหะวัณ เมื่อ พ.ศ. 2531 ขณะที่พลเอกชาติชาย ดำรงตำแหน่งนายกรัฐมนตรีและรัฐมนตรีว่าการกระทรวงกลาโหม , พลเอก เชษฐา ฐานะจาโร เมื่อ พ.ศ. 2540 อดีตผู้บัญชาการทหารบก ได้รับพระราชทานยศแบบพิเศษ, พลเรือเอก ประพัฒน์ กฤษณจันทร์ เมื่อ พ.ศ. 2534 อดีตผู้บัญชาการทหารเรือและรัฐมนตรีว่าการกระทรวงกลาโหม ได้รับพระราชทานยศแบบพิเศษ และ พลเอก ธรรมรักษ์ อิศรางกูร ณ อยุธยา เมื่อ พ.ศ. 2546 อดีตรองนายกรัฐมนตรี และรัฐมนตรีว่าการกระทรวงกลาโหม ได้รับพระราชทานยศแบบพิเศษ ในการพระราชทานยศจอมพล จะพระราชทานคทาจอมพล ที่มีลักษณะเป็นรูปครุฑพ่าห์ ด้านล่างของด้ามคทาประดิษฐ์เป็นรูปทรงมัณฑ์ 3 ยอด ประดับด้วยแก้วผลึกสีเขียวสลับแดง ที่ด้ามมีจารึกนามจอมพลพร้อมด้วยวันที่ได้รับพระราชทาน
ปัจจุบัน ผู้บัญชาการทหารสูงสุด ผู้บัญชาการเหล่าทัพ ปลัดกระทรวงกลาโหม จะรับเงินเดือนอัตราพลเอกพิเศษ (เทียบเท่าอัตราจอมพลเดิม) แต่ไม่ได้รับพระราชทานยศจอมพล เนื่องจาก ยศจอมพล จอมพลเรือ และ จอมพลอากาศ เป็นยศสำหรับจอมทัพไทยเท่านั้น
เครื่องหมายประจำยศจอมพล

ภาพธงที่แสดงในที่นี้ เป็นธงตามพระราชบัญญัติธง พ.ศ. 2522
อินทรธนูจอมพลไทย
ธงหมายยศจอมพลไทย
รายพระนามจอมทัพไทย

พระมหากษัตริย์ไทยทรงดำรงตำแหน่ง จอมทัพไทย ดำรงพระยศจอมพล
| พระบรมฉายาลักษณ์ | พระนาม | วันถวายเครื่องหมายพระยศจอมพลทหารบก |
| --- | --- | --- |
|  | พระบาทสมเด็จพระจุลจอมเกล้าเจ้าอยู่หัว | 16 พฤศจิกายน พ.ศ. 2446 |
|  | พระบาทสมเด็จพระมงกุฎเกล้าเจ้าอยู่หัว | 2 พฤศจิกายน พ.ศ. 2453 |
|  | พระบาทสมเด็จพระปกเกล้าเจ้าอยู่หัว | 5 ธันวาคม พ.ศ. 2468 |
|  | พระบาทสมเด็จพระปรเมนทรมหาอานันทมหิดล พระอัฐมรามาธิบดินทร | 7 ธันวาคม พ.ศ. 2488 |
|  | พระบาทสมเด็จพระมหาภูมิพลอดุลยเดชมหาราช บรมนาถบพิตร | 26 มีนาคม พ.ศ. 2493 |
|  | พระบาทสมเด็จพระวชิรเกล้าเจ้าอยู่หัว | 3 ธันวาคม พ.ศ. 2567  |
รายพระนามและรายนามจอมพลในประเทศไทย

สำหรับพระบรมวงศานุวงศ์ชั้นผู้ใหญ่ ซึ่งดำรงพระยศเป็นจอมพล และนายทหารของกองทัพบกไทย กองทัพเรือไทย กองทัพอากาศไทย และกองบัญชาการทหารสูงสุด ซึ่งมียศจอมพล  มีทั้งสิ้น 6 พระองค์ และ นายทหารชั้นจอมพลทั้งหมด 11 ท่าน
สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
พระเจ้าบรมวงศ์เธอ กรมหลวงนครไชยศรีสุรเดช
สมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ
สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
สมเด็จพระมหิตลาธิเบศร อดุลยเดชวิกรม พระบรมราชชนก - กองทัพเรือได้ขอพระราชทานพระบรมราชานุญาตถวายพระยศจอมพลเรือเมื่อวันที่ 8 มกราคม พ.ศ. 2541
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
นายทหารชั้นจอมพล 11 ท่าน
เจ้าพระยาบดินทรเดชานุชิต (หม่อมราชวงศ์อรุณ ฉัตรกุล)
เจ้าพระยาสุรศักดิ์มนตรี (เจิม แสง-ชูโต)
แปลก พิบูลสงคราม
ผิน ชุณหะวัณ
หลวงยุทธศาสตร์โกศล (ประยูร ยุทธศาสตร์โกศล)
ฟื้น รณนภากาศ ฤทธาคนี (จอมพลทหารอากาศ)
สฤษดิ์ ธนะรัชต์
เฉลิมเกียรติ วัฒนางกูร - ได้รับพระราชทานยศจอมพลทหารอากาศ หลังจากเสียชีวิตด้วยอุบัติเหตุเครื่องบินตกที่ไต้หวัน เมื่อ พ.ศ. 2503 (ขณะเสียชีวิตมียศเป็นพลอากาศโท ตำแหน่งผู้บัญชาการทหารอากาศ)
ถนอม กิตติขจร
เกรียงไกร อัตตะนันทน์ - ได้รับพระราชทานยศจอมพล หลังจากเสียชีวิตด้วยอุบัติเหตุเฮลิคอปเตอร์ตกเมื่อ พ.ศ. 2515 (ขณะเสียชีวิตมียศเป็นพลโท ตำแหน่งแม่ทัพภาคที่ 1)
ประภาส จารุเสถียร
Ü

| U กับอุมเลาท์ |
| --- | --- |
Ü ü
V, UE, II

การใช้งาน
ระบบการเขียน: อักษรละติน
Type: alphabetic
แทนการออกเสียง:  [y] [ʏ] [u] [w] [ɔ] [ɥ] [yː][ɨ]
ประวัติ
พัฒนาการ: UEUͤ uͤÜ ü
Variations: V, UE, II
อื่น ๆ
บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
Ü (พิมพ์เล็ก ü) คือตัวอักษรละตินซึ่งประกอบด้วยอักษร U และเครื่องหมายกำกับการออกเสียง ปรากฎในหลายภาษา แต่ภาษาเยอรมันเป็นภาษาที่ใช้งานเป็นหลักที่สุด
Ü ในภาษาเยอรมัน

U ในภาษาเยอรมันอ่านว่า "อู" ในขณะที่เครื่องหมายสองจุดด้านบนเรียกว่า "อุมเลาท์" (umlaut) ดังนั้นตัวอักษร Ü ในภาษาเยอรมันจะเรียกว่า "อูอุมเลาท์" ใช้แทนสระอึ/สระอือ เช่น München อ่านว่า "มึนเชิน" อย่างไรก็ตาม เนื่องจากระบบตัวอักษรและระบบการพิมพ์ในบางภาษาไม่มีตัว Ü ดังนั้นจึงมีการใช้ UE แทนที่
Ü ในภาษาอื่น

ตัวอักษร Ü ปรากฎในหลายภาษานอกจากภาษาเยอรมัน ได้แก่ ภาษาฮังการี, ภาษาตุรกี, ภาษาอุยกูร์ละติน, ภาษาเอสโตเนีย, ภาษาอาเซอร์ไบจาน, ภาษาเติร์กเมน ซึ่งออกเสียงเป็นสระอึ/สระอือเช่นเดียวกัน
ปานเทพ กล้าณรงค์ราญ

| ปานเทพ กล้าณรงค์ราญม> ป.ช., ม.ว.ม., ท.จ.ว, ต.ภ. |
| --- | --- |

ประธานกรรมการป้องกันและปราบปรามการทุจริตแห่งชาติ
ดำรงตำแหน่ง 22 กันยายน พ.ศ. 2549 – 9 ธันวาคม พ.ศ. 2558
ก่อนหน้า: วุฑฒิชัย ศรีรัตนวุฑฒิ
ถัดไป: วัชรพล ประสารราชกิจ
 
ข้อมูลส่วนบุคคล
เกิด: 22 พฤษภาคม พ.ศ. 2488 (79 ปี)
คู่สมรส: อารมณ์ กล้าณรงค์ราญ

ปานเทพ กล้าณรงค์ราญ (เกิด 22 พฤษภาคม พ.ศ. 2488) สมาชิกวุฒิสภาไทย ชุดที่ 12 ประธานกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ สมาชิกสภาขับเคลื่อนการปฏิรูปประเทศ ในรัฐบาล พลเอก ประยุทธ์ จันทร์โอชา และอดีตประธานกรรมการป้องกันและปราบปรามการทุจริตแห่งชาติ
ประวัติ

นายปานเทพ จบการศึกษาจากโรงเรียนเซนต์คาเบรียล,จบการศึกษามัธยมศึกษาตอนปลาย จากโรงเรียนอำนวยศิลป์ พระนคร คณะเศรษฐศาสตร์ มหาวิทยาลัยธรรมศาสตร์ และปริญญาโททางเศรษฐศาสตร์ มหาวิทยาลัยเซาท์เทิร์นแคลิฟอร์เนีย สหรัฐอเมริกา และได้รับการอบรมจากวิทยาลัยป้องกันราชอาณาจักร รุ่นที่ 40 ( วปรอ. 4010)
การทำงาน

ปานเทพ กล้าณรงค์ราญ เริ่มทำงานที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) จนดำรงตำแหน่งผู้อำนวยการกองวางแผนและวิชาการ  แล้วย้ายมารับตำแหน่งผู้ช่วยเลขาธิการคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.) ต่อมาดำรงตำแหน่ง เลขาธิการ กปร. และเป็นกรรมการและรองเหรัญญิกมูลนิธิชัยพัฒนา
ช่วงปลายปี พ.ศ. 2548 นายปานเทพ กล้าณรงค์ราญ เป็นผู้ทำบันทึกทักท้วงรัฐบาล พ.ต.ท.ทักษิณ ชินวัตร มิให้จ่ายเงินค่าเวนคืนโครงการพระราชดำริ เขื่อนป่าสักชลสิทธิ์ ให้กับนายทุนที่ดินเป็นจำนวนเงิน 670 ล้านบาท
นายปานเทพ กล้าณรงค์ราญ ได้รับการเสนอชื่อเป็นกรรมการป้องกันและปราบปรามการทุจริตแห่งชาติ  เป็น 1 ใน 18 ผู้ถูกเสนอชื่อให้วุฒิสภาคัดเลือกให้เหลือ 9 คน ระหว่างขั้นตอนการคัดสรร และได้รับการแต่งตั้งเป็น ประธานกรรมการ ป.ป.ช. จากประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 เมื่อวันที่ 22 กันยายน พ.ศ. 2549
หลังรัฐประหารในประเทศไทย พ.ศ. 2557 ได้รับการแต่งตั้งเป็น ประธานกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ สมาชิกสภาขับเคลื่อนการปฏิรูปประเทศ
ในวันที่ 6 เมษายน พ.ศ. 2561 มีพระราชโองการโปรดเกล้าฯ แต่งตั้งให้ดำรงตำแหน่ง กรรมการในคณะกรรมการบริหารกองทุนพระราชทาน สำหรับศูนย์ศึกษาการพัฒนาอันเนื่องมาจากพระราชดำริ
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2528 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2543 –  เหรียญจักรพรรดิมาลา (ร.จ.พ.)
พ.ศ. 2543 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2555 –  เหรียญลูกเสือสดุดี ชั้นที่ 1
ออร์แลนโดวาลคิรีส์

ทีมวอลเลย์บอลอเมริกัน
| --- | --- |

กีฬา: วอลเลย์บอล
ก่อตั้ง: ค.ศ. 2023
ฤดูกาลปัจจุบัน: ออร์แลนโดวาลคิรีส์ ฤดูกาล 2024
ลีก: โปรวอลเลย์บอลเฟเดอเรชัน
ฐาน: ออร์แลนโด รัฐฟลอริดา
สนาม: แอดดิชันไฟแนนเชียลอะรีนา
สี: กรมท่า, ฟ้า, แทน และเทา        
เจ้าของ: เดวิด ฟอร์แมน
หัวหน้าผู้ฝึกสอน: เอมี พอลลี
เว็บไซต์: orlandovalkyries.com
ออร์แลนโดวาลคิรีส์ (อังกฤษ: Orlando Valkyries) เป็นทีมวอลเลย์บอลในร่มระดับอาชีพสัญชาติอเมริกัน ซึ่งตั้งอยู่ในออร์แลนโด รัฐฟลอริดา ทีมวาลคิรีส์เป็นหนึ่งในเจ็ดสมาชิกก่อตั้งของโปรวอลเลย์บอลเฟเดอเรชัน โดยมีกำหนดเริ่มแข่งในลีกฤดูกาล 2024 และทีมนี้แข่งเกมเหย้าที่แอดดิชันไฟแนนเชียลอะรีนา
ประวัติ

เมื่อวันที่ 24 พฤษภาคม ค.ศ. 2023 ออร์แลนโดได้รับการประกาศให้เป็นหนึ่งในเมืองใหญ่ที่ได้รับสิทธิจากโปรวอลเลย์บอลเฟเดอเรชันสำหรับฤดูกาลแรกของลีก โดยมีเดวิด ฟอร์แมน ผู้เป็นนักธุรกิจในพื้นที่เป็นเจ้าของ ส่วนชื่อ, โลโก้ และสีของทีมวาลคิรีส์ได้ประกาศเมื่อวันที่ 17 สิงหาคม
บัญชีรายชื่อ

ทีมปัจจุบัน ณ วันที่ 26 กุมภาพันธ์ ค.ศ. 2024
| หมายเลข | ผู้เล่น | ตำแหน่ง | ความสูง |
| --- | --- | --- | --- |
| 3 |  เมลิสซา อีแวนส์ | ตัวตีตรงข้าม | 6 ฟุต 1 นิ้ว |
| 5 |  จอร์เจีย เมอร์ฟี | ตัวรับอิสระ | 5 ฟุต 6 นิ้ว |
| 7 |  เบลก โมห์เลอร์ | ตัวบล็อกกลาง | 6 ฟุต 2 นิ้ว |
| 8 |  เอาเรอา กรุซ | ตัวตีด้านนอก | 5 ฟุต 10 นิ้ว |
| 9 |  มาเคลา ไวต์ | ตัวบล็อกกลาง | 6 ฟุต 4 นิ้ว |
| 10 |  จิล กิลเลน | ตัวตีด้านนอก | 5 ฟุต 7 นิ้ว |
| 11 |  แคซเมียร์ บราวน์ | ตัวบล็อกกลาง | 6 ฟุต 4 นิ้ว |
| 12 |  วิลมา ริเบรา | ตัวเซต | 5 ฟุต 8 นิ้ว |
| 14 |  อาโดรา อาเน | ตัวตีด้านนอก | 6 ฟุต 1 นิ้ว |
| 15 |  ไชนาห์ โจเซฟ | ตัวตีด้านนอก/ตัวตีตรงข้าม | 6 ฟุต 1 นิ้ว |
| 18 |  คาร์ลี สกอดต์ | ตัวตีด้านนอก | 6 ฟุต 1 นิ้ว |
| 19 |  แอบบี แฮนเซน | ตัวบล็อกกลาง | 6 ฟุต 5 นิ้ว |
| 20 |  เปาลา เซราเม | ตัวรับอิสระ | 5 ฟุต 8 นิ้ว |
| 21 |  อาซานี ทีเลอร์ | ตัวบล็อกกลาง | 5 ฟุต 10 นิ้ว |
| 22 |  คาร์ลี แกรห์ม | ตัวเซต | 6 ฟุต 0 นิ้ว |
| 3 |  พรพรรณ เกิดปราชญ์ | ตัวเซต | 5 ฟุต 8 นิ้ว |
บัญชีรายชื่อ > ทีมฝึก

| หมายเลข | ผู้เล่น | ตำแหน่ง | ความสูง |
| --- | --- | --- | --- |
| 13 |  คัลเลียห์ วิลเลียมส์ | ตัวตีตรงข้าม | 6 ฟุต 0 นิ้ว |
แหล่งข้อมูลอื่น

เว็บไซต์ทางการ
ออร์แลนโดวาลคิรีส์ ที่อินสตาแกรม
ออร์แลนโดวาลคิรีส์ ที่เอกซ์ (ทวิตเตอร์)
ออร์แลนโดวาลคิรีส์ ที่เฟซบุ๊ก
| ด ค กโปรวอลเลย์บอลเฟเดอเรชัน |
| --- | --- |
ทีมปัจจุบัน:  แอตแลนตาไวบ์  โคลัมบัสฟิวรี  แกรนด์แรพิดส์ไรส์  อินดีอิกไนต์  โอมาฮาซูเปอร์โนวาส์  ออร์แลนโดวาลคิรีส์  แซนดีเอโกโมโจ  เวกัสทริล 
ทีมอนาคต:  แดลลัสโปรวอลเลย์บอล (ค.ศ. 2025)  แคนซัสซิตีโปรวอลเลย์บอล (ค.ศ. 2025) 
ฤดูกาล:  2024  2025 
  หมวดหมู่
ปีติพงศ์ พึ่งบุญ ณ อยุธยา

| ปีติพงศ์ พึ่งบุญ ณ อยุธยาม> ป.ช., ม.ว.ม., ท.จ., จ.ภ. |
| --- | --- |
ปีติพงศ์ ในปี พ.ศ. 2557

รัฐมนตรีว่าการกระทรวงเกษตรและสหกรณ์
ดำรงตำแหน่ง 30 สิงหาคม พ.ศ. 2557 – 19 สิงหาคม พ.ศ. 2558
นายกรัฐมนตรี: ประยุทธ์ จันทร์โอชา
ก่อนหน้า: ยุคล ลิ้มแหลมทอง
ถัดไป: ฉัตรชัย สาริกัลยะ
สภาขับเคลื่อนการปฏิรูปประเทศ
ดำรงตำแหน่ง 5 ตุลาคม พ.ศ. 2558 – 3 สิงหาคม พ.ศ. 2560
 
ข้อมูลส่วนบุคคล
เกิด: 22 มกราคม พ.ศ. 2490 (78 ปี)
ศาสนา: พุทธ
คู่สมรส: วัฒนพร พึ่งบุญ ณ อยุธยา

ปีติพงศ์ พึ่งบุญ ณ อยุธยา (เกิด 22 มกราคม พ.ศ. 2490) ปัจจุบันดำรงตำแหน่งประธานกรรมการในคณะกรรมการปฏิรูปประเทศด้านสังคม รัฐมนตรีว่าการกระทรวงเกษตรและสหกรณ์ ในรัฐบาลพลเอก ประยุทธ์ จันทร์โอชา อดีตปลัดกระทรวงเกษตรและสหกรณ์ และอดีตปลัดกระทรวงทรัพยากรธรรมชาติและสิ่งแวดล้อม
ประวัติ

ปีติพงศ์ พึ่งบุญ ณ อยุธยา เกิดเมื่อวันที่ 22 มกราคม พ.ศ. 2490 เป็นบุตรของนายเติมศักดิ์ พึ่งบุญ ณ อยุธยา กับนางประสพสาย พึ่งบุญ ณ อยุธยา สำเร็จการศึกษาระดับปริญญาตรีสาขาเศรษฐศาสตร์ จาก North East Missouri State University และนิติศาสตรบัณฑิต จากมหาวิทยาลัยรามคำแหง ระดับปริญญาโท MPA. จากมหาวิทยาลัยแคลิฟอร์เนียสเตท และหลักสูตรวิทยาลัยป้องกันราชอาณาจักร รุ่นที่ 33
ปีติพงศ์ พึ่งบุญ ณ อยุธยา สมรสกับนางวัฒนพร พึ่งบุญ ณ อยุธยา (สกุลเดิม อินทรกฤษณ์) มีบุตร 1 คน
การทำงาน

ปีติพงศ์ เริ่มเข้ารับราชการในตำแหน่งวิทยากร กองศึกษาภาวะเศรษฐกิจ สำนักงานคณะกรรมการพัฒนาการเศรษฐกิจและสังคมแห่งชาติ เมื่อปี พ.ศ. 2514 เคยดำรงตำแหน่งหัวหน้าศูนย์วางแผนภาคเหนือ ในปี พ.ศ. 2516 ถึงปี พ.ศ. 2519 ต่อจากนั้นได้โอนย้ายมาดำรงตำแหน่งผู้อำนวยการกองจัดการปฏิรูปที่ดิน สำนักงานการปฏิรูปที่ดินเพื่อเกษตรกรรม (สปก.) กระทรวงเกษตรและสหกรณ์ จนกระทั่งดำรงตำแหน่งเป็นเลขาธิการ สปก. ในปี พ.ศ. 2530 และเป็นผู้ตรวจราชการกระทรวงเกษตรและสหกรณ์ ในปี พ.ศ. 2533
ในปี พ.ศ. 2535 ได้รับแต่งตั้งเป็นรองปลัดกระทรวงเกษตรและสหกรณ์ จากนั้นในปีเดียวกันได้รับแต่งตั้งเป็นเลขาธิการสำนักงานเศรษฐกิจการเกษตร กระทั่งในปี พ.ศ. 2539 ได้รับแต่งตั้งเป็นรองปลัดกระทรวงอีกครั้ง จนในที่สุดได้รับตำแหน่งปลัดกระทรวงเกษตรและสหกรณ์ เมื่อวันที่ 1 ตุลาคม พ.ศ. 2541 และถูกย้ายไปเป็นที่ปรึกษานายกรัฐมนตรีฝ่ายข้าราชการประจำ เมื่อวันที่ 24 เมษายน พ.ศ. 2546 และในปี พ.ศ. 2547 ได้รับแต่งตั้งเป็นปลัดกระทรวงทรัพยากรธรรมชาติและสิ่งแวดล้อม
ต่อมาในปี พ.ศ. 2549 ได้รับแต่งตั้งเป็นประธานกรรมการสถาบันวิจัยและพัฒนาพื้นที่สูง (องค์การมหาชน) นับเป็นประธานกรรมการคนแรกของสถาบัน ในปี 2550 ได้รับแต่งตั้งเป็นประธานกรรมการบริหารของและสำนักงานพัฒนาเศรษฐกิจจากฐานชีวภาพ (องค์การมหาชน) ต่อมาในปี พ.ศ. 2555 ได้รับแต่งตั้งเป็นประธานกรรมการขององค์การมหาชน คือ ศูนย์ความเป็นเลิศด้านชีววิทยาศาสตร์ (องค์การมหาชน)
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงเกษตรและสหกรณ์ ในรัฐบาลของพลเอกประยุทธ์ จันทร์โอชา
ในวันที่ 6 พฤศจิกายน พ.ศ. 2557 เขาแต่งตั้งกรรมการผู้ทรงคุณวุฒิในคณะกรรมการพันธุ์พืช จำนวน 9 ราย

ในวันที่ 4 ธันวาคม พ.ศ. 2557 เขาแต่งตั้งกรรมการผู้ทรงคุณวุฒิในคณะกรรมการควบคุมยาง จำนวน 7 ราย
ในปี พ.ศ. 2560 พลเอก ประยุทธ์ จันทร์โอชา แต่งตั้งเขาเป็น ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560
เขาเป็นประธานกรรมการคณะกรรมการปฏิรูปประเทศด้านสังคมกรรมการผู้ทรงคุณวุฒิในคณะกรรมการพัฒนาและส่งเสริมองค์การมหาชน สมาชิกสภาขับเคลื่อนการปฏิรูปประเทศ ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560  และ กรรมการผู้ทรงคุณวุฒิในคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ด้านเศรษฐศาสตร์กระทรวงทรัพยากรธรรมชาติและสิ่งแวดล้อม
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2538 –  เหรียญจักรพรรดิมาลา (ร.จ.พ.)
เน็ตฟลิกซ์

| --- | --- |
ตราสัญลักษณ์ที่ใช้มาตั้งแต่ปี ค.ศ 2015
ประเภท: บริการสื่อผ่านอินเทอร์เน็ต
ภาษาที่ใช้ได้: 45 ภาษา
รายชื่อภาษา  อาหรับ (อียิปต์)  บาสก์ (เนื้อหาเท่านั้น)  คาตาลัน (เนื้อหาเท่านั้น)  จีน (กวางตุ้งและจีนกลาง)  โครเอเชีย  เช็ก  เดนมาร์ก  ดัตช์  อังกฤษ (อเมริกันและอังกฤษ)  ฟิลิปปินส์  ฟินแลนด์  ฝรั่งเศส  เยอรมัน  กรีก  ฮีบรู  ฮินดี  ฮังการี  อินโดนีเซีย  อิตาลี  ญี่ปุ่น  กันนาดา  เกาหลี  มาเลย์  มาลายาลัม  มราฐี (เนื้อหาเท่านั้น)  นอร์เวย์ (บุ๊กมอล)  ขัโปแลนด์  โปรตุเกส (บราซิลและยุโรป)  โรมาเนีย  ภาษารัสเซีย  เซอร์เบีย (เนื้อหาเท่านั้น)  สเปน (ยุโรปและละตินอเมริกา)  สวีเดน  ทมิฬ  เตลูกู  ไทย  ตุรกี  ยูเครน  อูรดู (เนื้อหาเท่านั้น)  เวียดนาม 
สำนักงานใหญ่: ลอสแกทัส (รัฐแคลิฟอร์เนีย), สหรัฐอเมริกา
ประเทศต้นทาง: สหรัฐอเมริกา
พื้นที่ให้บริการ: ทั่วโลก (ยกเว้นจีน เกาหลีเหนือ รัสเซีย และซีเรีย)
อุตสาหกรรม: การบันเทิง สื่อมวลชน
สินค้า:  สื่อส่งผ่านสัญญาณต่อเนื่อง  วีดิทัศน์ตามคำขอ  กระจายแบบดิจิทัล 
บริการ:  การผลิตภาพยนตร์  จัดจำหน่ายภาพยนตร์  การผลิตละครโทรทัศน์  การกระจายทางโทรทัศน์ 
บริษัทแม่: Netflix, Inc.
ยูอาร์แอล: netflix.com 
เชิงพาณิชย์: ใช่
ลงทะเบียน: ต้องลงทะเบียน
ผู้ใช้:  247.15 ล้าน (ข้อมูลเมื่อ 18 ตุลาคม ค.ศ.  2023 (2023 -10-18))
เปิดตัว: 16 มกราคม 2007; 18 ปีก่อน (2007-01-16)
สถานะปัจจุบัน: เปิดให้บริการอยู่
ประวัติโลโก้เน็ตฟลิกซ์
โลโก้แรก ใช้ตั้งแต่ปี 1997 ถึง 2000
โลโก้ที่สอง ใช้ระหว่างปี 2000 ถึง 2001
โลโก้ที่สาม ใช้ตั้งแต่ปี 2001 ถึง 2014
โลโก้ที่สี่ ใช้ตั้งแต่ปี 2014 จนถึงปัจจุบัน
เน็ตฟลิกซ์ (อังกฤษ: Netflix) เป็นบริษัทข้ามชาติที่ให้บริการโอทีที แบบสื่อแบบส่งต่อเนื่องตามคำขอทางอินเทอร์เน็ตทั่วโลก (ยกเว้นในบางพื้นที่) และผู้ให้บริการเช่ายืมดีวีดีและแผ่นบลูเรย์ทางไปรษณีย์ในสหรัฐอเมริกา บริษัทได้รับการก่อตั้งขึ้นในปี พ.ศ. 2540 โดยมีสำนักงานใหญ่ตั้งอยู่ที่เมืองลอสแกทัส รัฐแคลิฟอร์เนีย และมีออฟฟิศในอีกหลายประเทศเช่นเนเธอร์แลนด์ บราซิล อินเดีย ญี่ปุ่น และเกาหลีใต้
เน็ตฟลิกซ์เริ่มเปิดรับสมัครสมาชิกแบบเสียค่าบริการในปี พ.ศ. 2542 เมื่อถึงปี พ.ศ. 2552 บริษัทมีดีวีดีให้เลือกเช่ายืมประมาณ 100,000 ชื่อเรื่อง และมีสมาชิกผู้เช่าและผู้รับบริการมากกว่า 10 ล้านราย ในปี พ.ศ. 2556 บริษัทเริ่มขยายธุรกิจไปยังการผลิตภาพยนตร์ต้นฉบับ
ปี พ.ศ. 2554 เน็ตฟลิกซ์ได้เปิดตัวบริการชื่อว่า Open Connect Appliance (Netflix OCA) โดยลักษณะเป็นบริการที่ทางผู้ให้บริการ ISP (Internet Service Provider) เปิดให้เน็ตฟลิกซ์เช่า Server เพื่อทำ Cache สำหรับเก็บข้อมูลภาพยนตร์และซีรีส์ของ Netflix โดยใช้หลักการเช่นเดียวกับ CDN (Content Delivery Network) ทั่วไป ต่างกันที่ระบบจะเก็บข้อมูล Content สำหรับ Netflix โดยเฉพาะ เมื่อมีผู้เข้าใช้งาน ระบบจะไปเรียกจาก OCA เหล่านี้แทน ทำให้ลดภาระการทำงานของเซิร์ฟเวอร์หลัก และรองรับการขยายแบนวิธง่าย และประหยัดค่าใช้จ่ายกว่าการขยายเซิร์ฟเวอร์
จนถึงปี พ.ศ. 2559 เน็ตฟลิกซ์ได้ผลิตภาพยนตร์ซีรีส์และภาพยนตร์เรื่องยาวต้นฉบับกว่า 126 เรื่อง มากกว่าช่องโทรทัศน์และเคเบิลใด ๆ โดยมีผลงานซีรีส์ของตัวเองเรื่องแรกคือ House of Cards เพียงสองปีแรกที่ออกอากาศก็ได้รับความนิยม และมีชื่อเข้าชิงรางวัลโทรทัศน์ Emmy Awards
สำนักงานใหญ่ที่เมืองลอสแกทัส รัฐแคลิฟอร์เนีย
รายชื่อผลงานต้นฉบับภาษาไทย > ละครชุด

| ชื่อ | วันออกฉาย | อ้างอิง |
| --- | --- | --- |
| เคว้ง | 14 พฤศจิกายน 2562 |  |
| เด็กใหม่ (ซีซั่นที่ 2) | 7 พฤษภาคม 2564 |  |
| Bangkok Breaking มหานครเมืองลวง | 23 กันยายน 2564 |  |
| เจ็บเจียนตาย | 13 กรกฎาคม 2565 |  |
| โรงเรียนผีมีอยู่ว่า… | 10 สิงหาคม 2565 |  |
| ถ้ำหลวง: ภารกิจแห่งความหวัง | 22 กันยายน 2565 |  |
| ดีลีต | 28 มิถุนายน 2566 |  |
| เรื่องตลก 69 เดอะซีรีส์ | 6 กันยายน 2566 |  |
| ทีมรักนักหลอก | 7 ธันวาคม 2566 |  |
| Ready, Set, Love เกมชนคนโสด | 15 กุมภาพันธ์ 2567 |  |
| สาธุ (ซีซั่นที่ 1) | 27 มีนาคม 2567 |  |
| ดอกเตอร์ไคลแมกซ์ ปุจฉาพาเสียว | 13 มิถุนายน 2567 |  |
| สืบสันดาน | 18 กรกฎาคม 2567 |  |
| อังคารคลุมโปง: เอ็กซ์ตรีม | 20 สิงหาคม 2567 |  |
| อย่ากลับบ้าน | 31 ตุลาคม 2567 |  |
| อนาฅต | 4 ธันวาคม 2567 |  |
| ดาหลา บุปผา ฆาตกรรม | 27 กุมภาพันธ์ 2568 |  |
| สงคราม ส่งด่วน | 2568 |  |
| สาธุ (ซีซั่นที่ 2) | 2568 |  |
รายชื่อผลงานต้นฉบับภาษาไทย > ภาพยนตร์

| ชื่อ | วันออกฉาย | อ้างอิง |
| --- | --- | --- |
| สาวลับใช้ | 9 กรกฎาคม 2563 |  |
| โกสต์แล็บ..ฉีกกฎทดลองผี | 26 พฤษภาคม 2564 |  |
| Deep โปรเจกต์ลับ หลับ เป็น ตาย | 16 กรกฎาคม 2564 |  |
| ปริศนารูหลอน | 2 ธันวาคม 2564 |  |
| เอไอหัวใจโอเวอร์โหลด | 15 กุมภาพันธ์ 2565 |  |
| ปฏิบัติการกู้หวย | 16 พฤศจิกายน 2565 |  |
| คนหิว เกมกระหาย | 8 เมษายน 2566 |  |
| เมอร์เด้อเหรอ ฆาตกรรมอิหยังวะ | 27 กรกฎาคม 2566 |  |
| มนต์รักนักพากย์ | 11 ตุลาคม 2566 |  |
| ดอยบอย | 24 พฤศจิกายน 2566 |  |
| Bangkok Breaking: ฝ่านรกเมืองเทวดา | 26 กันยายน 2567 |  |
| แก๊งหิมะเดือด | 10 เมษายน 2568 |  |
| เขาชุมทอง คะนองชุมโจร | 2568 |  |
| ตี๋ใหญ่ ฤกษ์ดาวโจร | 2568 |  |
| ปากกัด ตีนถีบ | 2568 |  |
| Everybody Loves Me When I’m Dead | 2568 |  |
| ซ้ำวัน กับ Someone | 2568 |  |
รายชื่อผลงานต้นฉบับภาษาไทย > สารคดี สแตนด์อัพ และอื่น ๆ

| ชื่อ | วันออกฉาย | อ้างอิง |
| --- | --- | --- |
| วันเทก | 18 มิถุนายน 2563 |  |
| ความหวังแช่แข็ง: ขอเกิดอีกครั้ง | 15 กันยายน 2563 |  |
| 13 หมูป่า: เรื่องเล่าจากในถ้ำ | 5 ตุลาคม 2565 |  |
| เดี่ยว 13 | 11 ตุลาคม 2565 |  |
| ซิทดาวน์ วิท สแตนด์อัพ อุดม แต้พานิช | 26 มกราคม 2567 |  |
| เดี่ยวสเปเชียล: ซูเปอร์ซอฟต์พาวเวอร์ | 1 พฤษภาคม 2567 |  |
แหล่งข้อมูลอื่น

Netflix
Netflix Thailand ที่เฟซบุ๊ก
Netflix Thailand ที่ยูทูบ
Netflix จากร้านให้เช่าวิดีโอสู่แพลตฟอร์มสตรีมมิงวิดีโอระดับโลก | ลงทุนแบรนด์  ที่ยูทูบ
Netflix จากร้านเช่า Video สู่อาณาจักร Streaming ที่ใหญ่ที่สุดในโลก | Mission Original ที่ยูทูบ
| ด ค กเน็ตฟลิกซ์ |
| --- | --- | --- |
| โปรแกรม |  โปรแกรมดั้งเดิม  โปรแกรมดั้งเดิมที่จบแล้ว  ภาพยนตร์ดั้งเดิม  รายการพิเศษตลกแบบยืนขึ้นดั้งเดิม  การจัดจำหน่ายระหว่างประเทศพิเศษ  |  |
| สินทรัพย์ |  Netflix Animation  Millarworld  StoryBots  |  |
| ประวัติ |  ไทม์ไลน์  การขยายตัวระหว่างประเทศ  Red Envelope Entertainment  ประเด็นทางกฎหมายและข้อพิพาท  รายชื่ออุปกรณ์ที่รองรับ  รายละเอียดทางเทคนิค  |  |
| รางวัล |  BAFTA Awards  Critics' Choice Television Awards  Daytime Emmy Awards  Golden Globe Awards  Guild awards  Primetime Emmy Awards  Screen Actors Guild Awards  TCA Awards  |  |
| วัฒนธรรม |  Netflix and chill  Netflix Prize  |  |
| ด ค กแพลตฟอร์มเผยแพร่วิดีโอดิจิทัล |
| --- | --- |
 วีดิทัศน์ตามคำขอ  บริการรับฝากวีดิทัศน์ 
 แอมะซอน ไพร์ม วิดีโอ  บิลิบิลิ  เดลีโมชัน  ดิสนีย์+  แม็กซ์  อินเทอร์เน็ตอาร์ไคฟ์  อ้ายฉีอี้  ร้านไอทูนส์  เน็ตฟลิกซ์  นินเท็นโด อีช็อป  ราคูเท็น ทีวี  ทวิตช์  วิมีโอ  วูดู  Videoclip.bg [bg]  เทนเซ็นต์ วิดีโอ  โยวคู่  ยูทูบ